The White Buffalo

Oppvekst

Jake Smith er sønn av en professor og en sykepleier. Han ble født i den amerikanske delstaten Oregon, og oppdratt i Huntington Beach, California. Smiths interesse for countrymusikk ble etablert i barndommen med hjelp fra foreldrene hans. Etterhvert som Smith ble eldre, endret interessen hans seg til pønkrock, og artister som Bob Dylan og John Prine. Smith var en anstendig spiller på baseball-laget på St. Mary's College of California, i Moraga, og han begynte ikke å spille gitar før i en alder av 19 år. Den første gitaren hans var en akustisk Fender-gitar han plukket opp fra en pantelåner for 200 amerikanske dollar.
En venn av faren hans lærte han treakkordsprogresjoner på gitar. Han begynte låtskrivinga tidlig og flyttet til San Francisco etter høyskolen, der han fikk småkonserter ved å ringe klubber og umiddelbart begynne å synge. Deretter lagde han kassettopptak til familiemedlemmer og venner; som ble sendt i posten ved bursdager og spesielle anledninger. De tidlige sangene hans var en personlig blanding av country og punk.
The White Buffalo ble adoptert som artistnavnet hans tidlig. Noen venner av Smith kom med idéen at han trengte et pseudonym, og la flere lapper i en hatt. Smith trakk lappen «The White Buffalo» og følte navnet var passende.

Bakgrunn

The White Buffalos første komplette album, Hogited Like a Rodeo, debuterte i 2002, etterfulgt av The White Buffalo EP i 2005 - hvilket Smith forklarer at handler om «forhold, kjærlighet, tap og sprit, innblandet med mord».
Da den profesjonelle surferen Chris Malloy fikk tak i en av Smiths kassetter, tok Malloy i bruk en av Smiths sanger, «Wrong», i surfefilmen Shelter. Dette førte til mer musikkarbeid innenfor film- og TV-bransjen for Smith, med flere av sangene hans avspilt i FX TV-serien Sons of Anarchy og i Showtimes Californication.
I 2010 spilte Smith inn enda en EP, Prepare for Black and Blue. EP-en ble spilt inn i løpet av seks dager med hjelp fra produsenten Jimmy Messer, og ble utgitt samme år av plateselskapet Ruffshod. Smith fikk da oppmerksomhet av Bruce Witkin og Ryan Dorn fra Unison Music, som signerte med Smith og samarbeidet med han for å produsere Once Upon a Time in the West.
I 2013 utga Smith Shadows, Greys, and Evil Ways gjennom plateselskapet Unison Music. LP-en ble utsatt for positivt kritikk, blant annet fra televisjonskanalen NY1.

Bandmedlemmer

The White Buffalo har en rytmeseksjon bestående av Matt Lynott på trommer og Tommy Andrews på bass.

Notoritet

The White Buffalo ble utnevnt som en av tolv artister anbefalt å holde øye med under NPRs Winter Music Preview i 2012.
The White Buffalos The Lost & Found, utgitt 6. desember 2011, ble kåret «HOT SHOT DEBUT» av Billboard i folkemusikksjangeren.
The White Buffalos versjon av sangen «House of the Rising Sun», hvor han spiller med bandet The Forest Rangers, var en av flere sanger komponert av artisten som ble tatt i bruk i Sons of Anarchy. Sangen kan høres i sesong 4, episode 14.
I august 2014 framførte The White Buffalo de selvkomponerte sangene «This Year» og «The Whistler» på Jimmy Kimmel Live.

Sons of Anarchy

The White Buffalo samarbeidet med The Forest Rangers for å fremføre sangen «Come Join the Murder» til avslutningen av Sons of Anarchy. Sangen er skrevet av Sons of Anarchy-skaperen Kurt Sutter. Andre sanger komponert av The White Buffalo, som kan høres i TV-serien, er «The Matador», «Damned», «Wish It Was True», «House of The Rising Sun (cover)», «The Whistler», «Set My Body Free», «Sweet Hereafter», «Oh Darlin' What Have I Done» og «Bohemian Rhapsody (cover)».

Ernie Ball Presents Capturing the White Buffalo

I juni 2015 introduserte Ernie Ball en tidelt dokumentarserie med navnet «Ernie Ball Presents Capturing the White Buffalo - The Recording of an American Songwriter». Serien følger Smith under innspillingen av albumet hans Love and the Death of Damnation. Serien er filmet med mål om å vise publikummet Smiths prosess, «fra inspirasjon, til skriving, stemming av instrumenter, innspilling, og miksing, til øving og live framføring» slik at de kunne «oppleve utfordringene til en moderne trubadur». Traileren ble utgitt 18. mai 2015. Den første episoden premierte 19. juni 2015. Episodene var planlangt å publiseres hver for seg, en gang i uka hver fredag, som ledet opp til albumets utgivelse 21. august 2015.